

**R E P U B L I K A H R V A T S K A**

**PRIMORSKO-GORANSKA ŽUPANIJA**

**O P Ć I N A V I Š K O V O**

**OPĆINSKI NAČELNIK**



KLASA: 351-02/18-01/1

URBROJ: 2170-09-04/04-19-

VIŠKOVO, 25. studenog 2019. godine

Općinsko vijeće Općine Viškovo

n/p predsjednice

Na temelju članka 49. Statuta Općine Viškovo („Službene novine Općine Viškovo“ broj: 3/18), podnosim Općinskom vijeću Općine Viškovo na razmatranje i donošenje prijedlog Smjernica za organizaciju i razvoj sustava civilne zaštite Općine Viškovo za period od 2020. – 2023. godine.

Općinska načelnica

Sanja Udović, dipl. oec.

Temeljem članka 17. stavka 1.podstavaka 1. Zakona o sustavu civilne zaštite («Narodne novine», broj: 82/15., 118/18) i članka 34. Statuta Općine Viškovo (“Službene novine Općine Viškovo ” broj \_\_\_\_\_\_ Općinsko vijeće Općine Viškovo na \_\_\_ sjednici održanoj dana\_\_\_\_\_\_\_\_\_\_\_\_\_\_\_2019. godine, donosi

**SMJERNICE ZA ORGANIZACIJU I RAZVOJ SUSTAVA**

**CIVILNE ZAŠTITE OPĆINE VIŠKOVO ZA PERIOD OD**

**2020. – 2023. godine**

**1. RAZVOJ SUSTAVA CIVILNE ZAŠTITE - OPĆI DIO**

Zakonom o sustavu civilne zaštite („Narodne novine“, broj 82/2015., 118/18) (u daljnjem tekstu: Zakon) određeno je da sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.

Sustav civilne zaštite ustrojava se na lokalnoj, područnoj (regionalnoj) i državnoj razini, a povezuje resurse i sposobnosti sudionika, operativnih snaga i građana u jedinstvenu cjelinu radi smanjenja rizika od katastrofa, pružanja brzog i optimalnog odgovora na prijetnje i opasnosti nastanka te ublažavanja posljedica velike nesreće i katastrofe.

Brzo i učinkovito djelovanje operativnih snaga civilne zaštite uz dobro provedeno

rukovođenje, upravljanje i zapovijedanje u velikim nesrećama i katastrofama može spasiti mnoge živote, smanjiti socijalno ekonomske, infrastrukturne i sigurnosne poremećaje i spriječiti naknadne nesreće koje mogu izazvati i veće posljedice od utjecaja ugroze koja je već nastupila.

Sukladno članku 17. Zakona o sustavu civilne zaštite (NN,82/15, 118/18.) Općinsko vijeće u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite, te donosi smjernice za organizaciju i razvoj sustava civilne zaštite četverogodišnje razdoblje.

Osigurava financijska sredstva za izvršavanje odluka o financiranju aktivnosti civilne zaštite u velikim nesrećama i katastrofi prema načelu solidarnosti.

Sukladno zakonskim propisima Općina Viškovo raspolaže:

* Odluka o ustrojavanju Postrojbe civilne zaštite na području Općine Viškovo (KLASA: 351-02/12-01/07, URBROJ: 2170-09-03/04-12-15 od 23. studenog 2012. godine).
* Odluka Općinske načelnice br. 404/15 o imenovanju povjerenika civilne zaštite i njihovih zamjenika za područje Općine Viškovo, KLASA: 351-02/14-01/08, URBROJ: 2170-09-02/1-15-41 od 04. prosinca, 2015. godine,
* Odluka Općinske načelnice o I. izmjenama i dopunama Odluke o imenovanju povjerenika civilne zaštite i njihovih zamjenika za područje Općine Viškovo, KLASA: 351-02/17-01/01, URBROJ: 2170-09-06/09-17-20, 25. listopada, 2017. godine,
* Odluka Općinske načelnice o osnivanju i imenovanju članova Stožera civilne zaštite općine Viškovo (KLASA: 351-02/17-01/01 URBROJ: 2170-09-06/09-17-10, 6. listopad 2107. godine),
* Odluka o određivanju pravnih osoba od interesa za sustav civilne zaštite na području Općine Viškovo („Službene novine Općine Viškovo“ broj: 2/19; KLASA: 021-04/19-01/01, URBROJ: 2170-09-04/04-19-5, 30. siječanj, 2019. godine).

Novim saznanjima o opasnostima za stanovništvo i materijalnim dobrima traže se i bolja rješenja u sustavu civilne zaštite koja će se stalno dograđivati i dopunjavati sukladno zakonskim propisima RH.

**2. DEFINIRANJE SUDIONIKA CIVILNE ZAŠTITE NA PODRUČJU OPĆINE VIŠKOVO**

Cilj: definiranje snaga i materijalno tehničkih sredstava kojima Općina Viškovo (u daljnjem tekstu Općina) raspolaže u slučaju pojave ugroze i uspostava sustava jasnih ovlasti i nadležnosti, odnosno jasne koordinacije djelovanja sustava.

**2.1. Prema Zakonu o sustavu civilne zaštite mjere i aktivnosti u sustavu civilne zaštite provode sljedeći sudionici:**

* Vlada Republike Hrvatske
* središnje tijelo državne uprave nadležno za poslove civilne zaštite (u daljnjem tekstu:

Državna uprava)

* tijela državne uprave i druga državna tijela
* Oružane snage Republike Hrvatske i policija
* jedinice lokalne i područne (regionalne) samouprave.

Općina organizira poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Općina je dužna jačati i nadopunjavati spremnost postojećih operativnih snaga sustava civilne zaštite na svom području sukladno Procjeni rizika od velikih nesreća i Planu djelovanja civilne zaštite, a ako postojećim operativnim snagama ne mogu odgovoriti na posljedice utvrđene procjenom rizika, dužne su osnovati dodatne postrojbe civilne zaštite. Općina za potrebe pripravnosti i reagiranja kod velikih nesreća i katastrofa organizira sudjelovanje volontera radi provođenja određenih mjera i aktivnosti u sustavu civilne zaštite, sukladno odredbama Zakona o sustavu civilne zaštite i posebnih propisa.

**2.2. Prema Zakonu o sustavu civilne zaštite operativne snage civilne zaštite su:**

Operativne snage sustava civilne zaštite su sve prikladne i raspoložive sposobnosti i resursi operativnih snaga namijenjeni provođenju mjera civilne zaštite.

Temeljne operativne snage u sustavu civilne zaštite su snage koje posjeduju spremnost za žurno i kvalitetno operativno djelovanje u provođenju mjera i aktivnosti sustava civilne zaštite u velikim nesrećama i katastrofama: operativne snage vatrogastva, Hrvatske gorske službe spašavanja i Hrvatskog Crvenog križa.

1. stožeri civilne zaštite
2. operativne snage vatrogastva
3. operativne snage Hrvatskog Crvenog križa
4. operativne snage Hrvatske gorske službe spašavanja
5. udruge
6. postrojbe i povjerenici civilne zaštite
7. koordinatori na lokaciji
8. pravne osobe u sustavu civilne zaštite.

**2.3. Operativne snage sustava civilne zaštite na području Općine Viškovo su:**

1. Stožer civilne zaštite Općine Viškovo,
2. Povjerenici civilne zaštite Općine Viškovo,
3. Postrojba civilne zaštite opće namjene Općine Viškovo,
4. Javna vatrogasna postrojba Grada Rijeke,
5. DVD Halubjan,
6. Gradsko društvo Crvenog križa Rijeka,
7. Općinska organizacija Crvenog križa Općine Viškovo,
8. Hrvatska gorska služba spašavanja – Stanica Rijeka,
9. Pravne osobe i udruge od interesa za sustav civilne zaštite.

U cilju učinkovitog i racionalnog izvršavanja tih zadaća, Općina:

* definira resurse,
* izvršitelje te
* provodi usklađivanje djelovanja svih operativnih snaga.

**3. RAZVOJ SUSTAVA CIVILNE ZAŠTITE – OPERATIVNE SNAGE**

**3.1. STOŽER CIVILNE ZAŠTITE**

Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama.

Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

Izvršno tijelo jedinica područne (regionalne) samouprave odlukom osniva stožer civilne zaštite i imenuje načelnika, zamjenika načelnika i članove stožera od predstavnika operativnih snaga sustava civilne zaštite, upravnih tijela jedinice i područne (regionalne) samouprave i drugih pravnih osoba od osobite važnosti za sustav civilne zaštite jedinice područne (regionalne) samouprave.

Radom stožera civilne zaštite jedinice lokalne samouprave rukovodi načelnik stožera, a kada se proglasi velika nesreća rukovođenje preuzima izvršno tijelo jedinice lokalne samouprave.

Članovi stožera civilne zaštite dužni su završiti osposobljavanje koje provodi Ministarstvo prema Programu osposobljavanja članova stožera civilne zaštite koji donosi ministar, u roku od godinu dana od imenovanja u stožer civilne zaštite.

Stožer civilne zaštite usklađuje djelovanje operativnih snaga sustava civilne zaštite u pripremnoj fazi prije nastanka posljedica izvanrednog događaja i tijekom provođenja mjera te aktivnosti civilne zaštite u velikim nesrećama i katastrofama na području Općine Viškovo.

Stožer civilne zaštite Općine Viškovo osnovan je Odlukom o osnivanju i imenovanju članova Stožera civilne zaštite općine Viškovo (KLASA: 351-02/17-01/01 URBROJ: 2170-09-06/09-17-10), koju je donijela Općinska načelnica dana 6. listopada 2107. godine.

Dana 6. listopada 2017. godine Općinska načelnica donijela je Poslovnik o načinu rada Stožera civilne zaštite Općine Viškovo (KLASA: 351-02/17-01/01 URBROJ: 2170-09-06/09-17-11), kojim se utvrđuje način rada Stožera civilne zaštite Općine Viškovo, pripremanje, sazivanje i rad na sjednicama Stožera, donošenje odluka iz njegovog djelokruga rada, prava i dužnosti članova Stožera te druga pitanja.

Dana 12. listopada 2017. godine Općinska načelnica donijela je Plan pozivanja Stožera civilne zaštite Općine Viškovo (KLASA: 351-02/17-01/01 URBROJ: 2170-09-06/09-17-16).

Članovi Stožera CZ konstantno će se educirati, osposobljavati i uvježbati s ciljem izvršavanja svojih zadaća upravljanja i usklađivanja aktivnosti operativnih snaga i ukupnih ljudskih i materijalnih resursa zajednice u slučaju neposredne prijetnje, katastrofe i veće nesreće kako bi se spriječile, ublažile i otklonile posljedice katastrofe i veće nesreće na području Općine.

Održavanje sastanka i sjednica na kojima će se razmatrati stanje sustava civilne zaštite, razvoj sustava civilne zaštite, definira vježbe sustava civilne zaštite, te druge aktivnosti vezane za sustava civilne zaštite.

Određivanje koordinatora na lokaciji ovisno o događajima na lokaciji.

**3.2. POSTROJBA CIVILNE ZAŠTITE OPĆE NAMJENE OPĆINE VIŠKOVO**

Postrojba civilne zaštite je posebni formacijski sustav za izvršavanje obimnijih i složenijih zadaća u civilnoj zaštiti stanovništva i materijalnih dobara od elementarnih nepogoda, nesreća, katastrofa i ratnih djelovanja, koja bi se upotrijebila, kada redovne snage, koje se u okviru svoje djelatnosti bave civilnom zaštitom, ne mogu udovoljiti obvezama spašavanja u novonastaloj situaciji.

Postrojbu civilne zaštite čini Tim koji u svom sastavu ima 4 skupine, a ukupno broji 23 pripadnika.

Dana 10. 11. 2018. u Vatrogasnom vježbovnom centru Šapjane održana je obuka u sklopu zajedničkog osposobljavanja postrojbi civilne zaštite koju je organizirala Općina Viškovo. U vježbi, sudjelovale su Postrojbe civilne zaštite Općine Viškovo, Grada Kastva, Općine Čavle, Jelenje i Kostrena, a pridružili su im se i članovi DVD-a Halubjan.

Vježba se izvodila na temu spašavanja iz ruševina, a sastojala se od teoretskog i praktičnog dijela.

Samo dio postrojbe je djelomično opremljen osobnom zaštitnom i drugom opremom,

a ostala materijalna sredstva / skupne opreme / nabavit će se sukladno zakonskim propisima.

Za unapređenje postojećeg stanja u promatranom periodu potrebno je:

* utvrditi materijalno–tehnički ustroj tima i sustavno sredstvima iz proračuna financirati

materijalno-tehničko opremanje tima (nabavka opreme i uniformi)

* nastaviti godišnje edukacije i osposobljavanje pripadnika tima, zdravstvene preglede i osigurati pripadnike postrojbi
* vršiti smotru tima i provjeru mobilizacijske spremnosti,
* sukladno Planu vježbi ih uključiti u organizirane pokazne vježbe,
* planira se smotra i popuna postrojbe civilne zaštite novim članovima

a Sukladno članku 19. stavak 3. Zakona o sustavu civilne zaštite (NN,82/15, 118/18.)

**3.3. POVJERENICI CIVILNE ZAŠTITE**

Povjerenika civilne zaštite i njegovog zamjenika imenuje izvršno tijelo jedinice lokalne samouprave za pojedinačnu stambenu građevinu, više stambenih građevina, ulice i dijelove ulica, mjesne odbore i manja naselja.

Povjerenici i zamjenici povjerenika civilne zaštite dio su sustava civilne zaštite na području Općine čija je dužnost sudjelovati u organiziranju i provođenju mjera civilne zaštite utvrđenim planovima civilne zaštite Općine Viškovo te sukladno zapovijedima Stožera za civilnu zaštitu.

Na području Općine Viškovo imenovano je sedam povjerenika i sedam zamjenika povjerenika civilne zaštite za svako naselje na području Općine.

Povjerenik civilne zaštite i njegov zamjenik:

* sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite
* daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite
* sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite
* organiziraju zaštitu i spašavanje pripadnika ranjivih skupina
* provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite.

Za unapređenje postojećeg stanja u promatranom periodu potrebno je:

* vršiti obuku povjerenika civilne zaštite,
* planirati godišnje edukacije i osposobljavanje,
* vršiti smotru povjerenika civilne zaštite te provjeru mobilizacijske spremnosti,
* sukladno Planu vježbi ih uključiti u organizirane pokazne vježbe
* nabavka opreme i uniformi za povjerenika i zamjenike povjerenika civilne zaštite.

**3.4. OPERATIVNE SNAGE VATROGASTVA**

Operativne snage vatrogastva temeljna su operativa snaga sustava civilne zaštite. Nositelj organizacije zaštite od požara na području Općine Viškovo su Javna vatrogasna postaja Rijeka i Dobrovoljno vatrogasno društvo Halubjan.

**DOBROVOLJNO VATROGASNO DRUŠTVO HALUBJAN**

DVD Halubjan raspolaže sa četiri vatrogasna vozila koja su za požarnu sezonu dodatno opremljena i pregledana. Zbog starosti većine voznog parka javljaju se sve češći kvarovi te samo održavanje voznog parka predstavlja sve veći problem. Obzirom da u ovom trenutku DVD ne raspolaže navalnim vozilom, smanjena je operativna sposobnost DVD-a Halubjan za izvršavanje složenijih zadaća. Vatrogasno vozilo TAM 75 (vozilo za gašenje šumskih požara) staro je preko trideset godina te se javlja veliki problem kod održavanje te nabavke dijelova za navedeno vozilo. Također iz sigurnosnih aspekta navedeno vozilo je nesigurno i nepouzdano naročito kod vožnje. Zbog starosti većeg dijela voznog parka za pretpostaviti je da će kvarovi na istima biti sve učestaliji.

Sukladno Zakonu o zaštiti od požara (NN 92/10) u razmatranom razdoblju u suradnji s Općinom potrebno je:

* donijeti godišnji provedbeni plan unapređenja zaštite od požara,
* usklađivati Plan zaštite od požara, najmanje jednom godišnje s novonastalim

uvjetima,

* uskladiti operativni plan gašenja
* održavati protupožarne vježbe u cilju održavanja i provjere provedbe preventivnih mjera zaštite od požara (tijekom cijele godine).

Planirati nabavku novog navalnog vozila za DVD Halubjan, te realizirati projekt opremanja vatrogasnog dom sa stabilnim agregatom za struju (samodostatnost) te se planira opremanje stožerno-edukacijske sobe sa informatičkom i audio opremom.

Planirati i provođenje vježbi evakuacije u odgojno-obrazovnim ustanovama na području Općine.

Nastaviti sporazum o financiranju redovne vatrogasne djelatnosti na području Općine Viškovo. Potpisnici Sporazuma su Javna postrojba Grada Rijeke i Dobrovoljno vatrogasno društvo Halubjan, te Općina Viškovo.

Godišnje planirati organizaciju vježbi gašenja požara, sudjelovanje u preventivnim aktivnostima u zaštiti od požara i edukaciji stanovništva.

**JAVNA VATROGASNA POSTROJBA GRADA RIJEKE**

JVP Grada Rijeke raspolaže sa 132 profesionalna vatrogasca uključujući zapovjednika i zamjenika zapovjednika te raspolaže sa potrebnim vozilima i opremom. Rad je organiziran u smjenama kroz operativno dežurstvo cijele godine i to 24 sata dnevno.

Općina Viškovo će temeljem Sporazuma o financiranju redovne vatrogasne djelatnosti na području Općine Viškovo svojim godišnjim proračunom nastaviti financirati Javnu vatrogasnu postrojbu Rijeka za realizaciju njihovih programa, kojima osigurava materijalno-tehnički razvoj, kadrovsku popunjenost i osposobljenost za djelovanje u jedinstvenom sustavu civilne zaštite za područje Općine Viškovo.

SLUŽBE I POSTROJBE KOJE SE CIVILNOM ZAŠTITOM BAVE U

SVOJOJ REDOVNOJ DJELATNOSTI

**3.5. GRADSKO DRUŠTVO CRVENOG KRIŽA RIJEKA**

HCK organizira osposobljavanje mještana za njihovu samozaštitnu funkciju u izvanrednim situacijama, kao i ustrojavanje, obučavanje i opremanje ekipa prve pomoći za izvršenje zadaća u slučaju velikih nesreća, epidemija i oružanih sukoba. Za ovu ulogu potrebno je kvalitetno opremiti ekipe, kako bi mogle dati svoj doprinos u slučaju potrebe aktiviranja sustava civilne zaštite.

Sukladno zakonskoj regulativi (posebnim propisima uređeno je djelovanje HCK). Općina svojim godišnjim proračunom financira programe društva čiji članovi organizirano djeluju na području općine Viškovo.

**3.6. OPĆINSKA ORGANIZACIJA CRVENOG KRIŽA OPĆINE VIŠKOVO**

Kao humanitarna organizacija djeluje sukladno Planu i programu Hrvatskog Crvenog križa i broji 27 aktivnih članova. Ova organizacija na korištenje ima prostoriju u Viškovu, na adresi Viškovo 15. Uključuje se u razne aktivnosti Gradskog društva Crvenog križa i brojne humanitarne aktivnosti, te se uključuju u sva događanja na području Općine. Također, pomažu obiteljima s težim materijalnim statusom, sve u dogovoru s Općinom.

Općina Viškovo će sklopiti Ugovor u sufinanciranju programskih aktivnosti Gradskog društva Crvenog križa/Općinske organizacije Crvenog križa Općine Viškovo.

**3.7. HRVATSKA GORSKA SLUŽBA SPAŠAVANJA – STANICA RIJEKA**

Operativne snage Hrvatske gorske službe spašavanja su temeljna operativna snaga sustava civilne zaštite u velikim nesrećama i katastrofama i izvršavaju obveze u sustavu civilne zaštite sukladno posebnim propisima kojima se uređuje područje djelovanja Hrvatske gorske službe spašavanja, odredbama Zakona o sustavu civilne zaštite, planovima civilne zaštite Općine Viškovo i Državnom planu djelovanja civilne zaštite.

Područje Općine Viškovo pokriva stanica Rijeka sa 37 spasioca. Od opreme imaju 1 osobno vozio, 1 kombi vozilo, 2 terenska vozila, 1 prikolica za potražne pse, 1 motorne sanjke i prikolica za sanjke. Članovi se uključuju u akcije potrage za nestalim osobama i spašavanjem iz nepristupačnih mjesta.

Općina Viškovo ima sklopljen Ugovor o sufinanciranju javnih potreba za obavljanje djelatnosti Hrvatske gorske službe spašavanja – Stanice Rijeka svojim godišnjim proračunom kojim dijelom financira njihov godišnji program rada.

U promatranom periodu potrebno je kontinuirano:

* prilikom financiranja udruge, sredstva za financiranje usmjeriti na kupnju materijalno tehničkih sredstava koja se nalaze u materijalno-tehničkom ustroja timova civilne zaštite
* sukladno Planu vježbi ih uključiti u organizirane pokazne vježbe

**3.8. PRAVNE OSOBE U SUSTAVU CIVILNE ZAŠTITE**

Osim osoba koje se civilnom zaštitom bave kao redovnom djelatnošću, pravne osobe koje u sklopu svoje redovne djelatnosti mogu sudjelovati u sustavu civilne zaštite nositelji su posebnih zadaća u sustavu, a mogu pružiti usluge prijevoza, smještaja, prehrane i sl.

Pravnim se osobama od interesa za sustav civilne zaštite, za razradu dobivenih zadaća i usklađivanje s operativnim snagama, dostavljaju izvodi iz Plana djelovanja civilne zaštite za područje Općine. Pravne osobe i udruge od interesa za sustav civilne zaštite na području Općine Viškovo su:

1. Komunalno društvo Viškovo d.o.o. Viškovo
2. Veterinarska stanica Rijeka, d.o.o. Rijeka
3. MARČIĆ-GRADNJA d.o.o., Viškovo
4. Plodine d.d., Rijeka
5. Pekara Matej L.S. d.o.o., Viškovo
6. Planinarsko društvo Viškovo

S pravnim osobama od interesa za sustav civilne zaštite na području Općine Viškovo zaključuju se ugovori o međusobnoj suradnji kojima se definiraju prava i obveze unutar sustava civilne zaštite u slučaju potrebe za njihovim angažiranjem.

**UDRUGE**

Udruga građana koja sudjeluje u sustavu civilne zaštite je Planinarsko društvo Viškovo. Planinarsko društvo Viškovo broji 83 člana. Upravni odbor Društva odredio je „kriznu ekipu“ koja bi se prva pozivala na teren u slučaju potrebe u sustavu civilne zaštite.

* regulirati međusobne odnose sporazumima kojima se utvrđuju zadaće udruga u sustavu civilne zaštite, uvjete pod kojim se udruge uključuju u aktivnosti sustava civilne zaštite te financijska sredstva (donacije),
* sudjelovanje u vježbi s drugim operativnim snagama sustava civilne zaštite na svim razinama.

Planirati godišnje susrete, edukacije, osposobljavanja s predstavnicima pravnih osoba od interesa za sustav civilne zaštite Općine, sukladno Procjeni i Odluci o određivanju pravnih osoba od interesa za sustav civilne zaštite Općine.

Navedene pravne osobe su nositelji posebnih zadaća u sustavu civilne zaštite Općine.

**4. OSTALE AKTIVNOSTI U SUSTAVU CIVILNE ZAŠTITE**

**4.1. VJEŽBE POSTROJBE CZ**

Dana 10. 11. 2018. u Vatrogasnom vježbovnom centru Šapjane održana je obuka u sklopu zajedničkog osposobljavanja postrojbi civilne zaštite koju je organizirala Općina Viškovo. U vježbi, sudjelovale su Postrojbe civilne zaštite Općine Viškovo, Grada Kastva, Općine Čavle, Jelenje i Kostrena, a pridružili su im se i članovi DVD-a Halubjan.

Vježba se izvodila na temu spašavanja iz ruševina, a sastojala se od teoretskog i praktičnog dijela.

Potrebno je i dalje planirati redovne vježbe civilne zaštite na kojima će sudjelovati svi sudionici civilne zaštite na području Općine Viškovo pa samim time i Postrojba civilne zaštite opće namjene Općine Viškovo.

**4.2. EDUKACIJA GRAĐANA**

Kontinuirano provoditi edukaciju u suradnji s operativnim snagama sustava civilne zaštite.

**4.3. SUSTAV UZBUNJIVANJA**

U Općini Viškovo postoji sirena za uzbunjivanje mještana o ugrozama, postavljena na krovištu Doma Marinići, Marinići 9, koja je dio sustava javnog uzbunjivanja i aktivira se putem Županijskog centra 112.

Sirena za uzbunjivanje stanovništva na području Općine kontinuirano će se godišnje prve subote u mjesecu testirati u 12,00 sati prema planu ŽC 112 Rijeka.

4**.4. OSTALO**

U Općini Viškovo sustavno se provode mjere dezinfekcije, dezinsekcije i deratizacije, te izdvajaju sredstva za veterinarske usluge na području Općine.

**5. ZAKLJUČAK**

Razvijen i usklađen sustav civilne zaštite u mogućnosti je odgovoriti na razne prijetnje i ugroze koje se mogu javiti i ugroziti živote stanovnika i uništiti stečena materijalna dobra. Dobra povezanost svih subjekata civilne zaštite doprinosi njegovoj učinkovitosti, ali doprinosi i racionalnom trošenju financijskih sredstava iz proračuna.

Polazeći od ovakvog stanja potreban je duži vremenski period da se sustav civilne zaštite dovede u stanje pune spremnosti za izvršavanje obimnih i složenih mjera civilne zaštite.

Na temelju Smjernica razvoja sustava civile zaštite Općine Viškovo (2020. – 2023. g.) svake godine Općinsko vijeće razmatrati će godišnju analizu plana razvoja sustava civilne zaštite prethodne godine s financijskim učincima i donositi godišnji plan razvoja sustava civilne zaštite za tekuću godinu.

Nakon izrade Plana djelovanja civilne zaštite za Općinu potrebno je razmotriti zadaće svih sudionika u sustavu civilne zaštite.

Važan prioritet iz ovih smjernica je opremanje, educiranje, osposobljavanje i uvježbavanje obveznika postrojbe civilne zaštite i povjerenika civilne zaštite Općine.

#### KLASA:

URBROJ:

Viškovo,\_\_\_\_\_\_\_\_\_\_\_\_\_2019. godine.

OPĆINSKO VIJEĆE OPĆINE VIŠKOVO

Predsjednica Općinskog vijeća:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Ksenija Žauhar, mag. paed.

**OBRAZLOŽENJE**

**uz Smjernice za organizaciju i razvoj sustava civilne zaštite Općine Viškovo za period od 2020. do 2023. godine**

Člankom 17. stavak 1. podstavak 1. Zakona o sustavu civilne zaštite („Narodne novine“, broj 82/15, 118/18) predstavničko tijelo, na prijedlog izvršnog tijela jedinice lokalne i područne (regionalne) samouprave u postupku donošenja Proračuna razmatra i usvaja smjernice za organizaciju i razvoj sustava civilne zaštite koje se razmatraju i usvajaju svake 4 godine.

Smjernicama za organizaciju i razvoj sustava civilne zaštite Općine Viškovo za period od 2020. do 2023. godine, utvrđuje se smjer razvoja sustava civilne zaštite.

Za provedbu ovih smjernica nije potrebno planirati financijska sredstva u Proračunu Općine Viškovo.

Sukladno članku 11. Zakona o pravu na pristup informacijama („Narodne novine“ broj 25/13, 85/15) Smjernice za organizaciju i razvoj sustava civilne zaštite Općine Viškovo za period od 2020. do 2023. godine, dane su na internetsko savjetovanje s javnošću od 22. studenog do 1. prosinca 2019. godine. Obzirom na zakonski rok donošenja ovog akta skraćen je rok internetskog savjetovanja.

Obzirom na ranije navedeno predlaže se usvajanje Smjernica za organizaciju i razvoj sustava civilne zaštite Općine Viškovo za period od 2020. do 2023. godine.

Općinska načelnica:

Sanja Udović, dipl. oec. v.r